ΓΡΑΠΤΗ ΕΡΩΤΗΣΗ P-1728/02

υποβολή: Carlos Carnero Gonzlez (PSE) προς την Επιτροπή

(10 Ιουνίου 2002)

Θέμα: Καταγγελία της δημοτικής παράταξης Σοσιαλιστών-Προοδευτικών του Δήμου Μαδρίτης ενώπιον της Επιτροπής των Ευρωπαϊκών Κοινοτήτων για παραβίαση του κοινοτικού δικαίου

Στις 31 παρελθόντος Μαΐου, οι δημοτικοί σύμβουλοι Rafael Simancas Simancas και Isabel Villalonga Elviro κατέθεσαν, εξ ονόματός τους και εξ ονόματος της δημοτικής παράταξης Σοσιαλιστών-Προοδευτικών του Δήμου Μαδρίτης, καταγγελία ενώπιον της Επιτροπής για παράλειψη εφαρμογής κοινοτικού δικαίου εκ μέρους της Γενικής Διεύθυνσης Οικονομικών και Κοινωνικών Υποθέσεων και του Ευρωπαϊκού Κοινωνικού Ταμείου, της Γενικής Υποδιεύθυνσης της διοικητικής μονάδας του Ευρωπαϊκού Κοινωνικού Ταμείου (UAFSE) καθώς και, ως συνυπεύθυνου, κατά του Υπουργείου Εργασίας και Κοινωνικών Υποθέσεων. Η καταγγελία συνίσταται στο γεγονός ότι ενώ άρχισαν από τις 28 Μαρτίου 2001 εκ μέρους της ομάδας ελέγχου της UAFSE διαδικασίες

ελέγχου του ΡΟ 940314 ES3 που διαχειρίζεται το Ινστιτούτο της Μαδρίτης για την απασχόληση και την επαγγελματική κατάρτιση (IMEFE), είχαν ως αποτέλεσμα την εκπόνηση δύο εκθέσεων: η μια αφορούσε τα μέτρα που εκτελέστηκαν με ιδίους πόρους — που δημοσιεύθηκε στις 17 παρελθόντος Δεκεμβρίου — και η άλλη τις συμβάσεις τεχνικήςποστήριξης, η οποία δεν έχει ακόμη δημοσιευθεί.

Η ομάδα ελέγχου της UAFSE εξέδωσε και τις δύο εκθέσεις ελέγχου. Από την πρώτη προσωρινή έκθεση, που κοινοποιήθηκε στο IMEFE στις 20 Δεκεμβρίου 2001, για τα εσωτερικά τμήματα που διοργάνωσε το IMEFE προκύπτει ότι λόγω των ατασθαλιών που εντοπίστηκαν, το Ινστιτούτο θα πρέπει να επιστρέψει στο ΕΚΤ το ποσό των 5 800 000 ευρώ. Η δεύτερη έκθεση για τα εξωτερικά μαθήματα που αποτέλεσαν αντικείμενο σύμβασης με εταιρείες εκ μέρους του IMEFE ως παροχή τεχνικήςποστήριξης, δεν κοινοποιήθηκε λόγω της απόφασης που εγκρίθηκε από τον Γενικό Διευθυντή Οικονομικών και Κοινωνικών Υποθέσεων και του ΕΚΤ — στον οποίοπάγεται η UAFSE — να ζητήσει από το Δήμο Μαδρίτης τη διενέργεια συμπληρωματικής έρευνας με αποτέλεσμα να αποτραπεί η γνωστοποίηση αυτής της δεύτερης έκθεσης και να δρομολογηθούν οι αντίστοιχες διαδικασίες. Σε αυτό προστίθεται η απόφαση να διαταχθεί έλεγχος στον ίδιο το Δήμο που είναι συμβαλλόμενο μέρος, πράγμα που θα μπορούσε να οδηγήσει στη μηποβολή αυτής της δεύτερης έκθεσης, την οποία συνέταξε η ομάδα ελέγχου της UAFSE για το Ινστιτούτο με συνακόλουθο αποτέλεσμα τη μη εφαρμογή του ισχύοντος εν προκειμένω κοινοτικού δικαίου.

Ποια άποψη έχει η Επιτροπή για την καταγγελία πουπέβαλε η δημοτική παράταξη των Σοσιαλιστών-Προοδευτικών του Δήμου Μαδρίτης· Εάν η Επιτροπή θεωρεί βάσιμο το περιεχόμενο της καταγγελίας, ποιες μπορούν να είναι οι συνέπειες με βάση το κοινοτικό δίκαιο·

Απάντηση της κας Διαμαντοπούλου εξ ονόματος της Επιτροπής

(29 Ιουλίου 2002)

Σε συνέχεια πληροφοριών που απεκάλυψε ο ισπανικός τύπος, στις αρχές του 2001, η Ευρωπαϊκή Υπηρεσία για την Καταπολέμηση της Απάτης (OLAF) άρχισε μια έρευνα συντονισμού όσον αφορά τις τεκμαιρόμενες ατασθαλίες στο πλαίσιο της διαχείρισης των δράσεων που συγχρηματοδοτούνται από το Ευρωπαϊκό Κοινωνικό Ταμείο, την οποία ασκεί το IMEFE (Ινστιτούτο της Μαδρίτης για την Απασχόληση και την Επαγγελματική Κατάρτιση).

Έκτοτε, και για να εξασφαλισθεί η κατάλληλη παρακολούθηση τηςπόθεσης, καθιερώθηκαν τακτικές επαφές με τις εθνικές αρχές. Στο πλαίσιο αυτών των επαφών, οι εθνικές αρχέςπέβαλαν την έκθεση ελέγχου που συνέταξε η Intervencin General de la Administracin del Estado (IGAE), καθώς και εκείνη του UAFSE για τους ίδιους πόρους. Η Επιτροπή αναμένει την έκθεση ελέγχου που πραγματοποίησε το UAFSE σχετικά με το μέρος συμβάσεις τεχνικής βοήθειας.

Αφετέρου, στις 5 Ιουνίου 2002, η παράταξη σοσιαλιστών προοδευτικών του δήμου Μαδρίτης κατέθεσε καταγγελία ενώπιον της OLAF για τη μη τήρηση του κοινοτικού δικαίου από το ισπανικό Υπουργείο Εργασίας (UAFSE) όσον αφορά τη διαχείριση των Διαρθρωτικών Ταμείων από την IMEFE.

Η έρευνα βρίσκεταιπό διεξαγωγή και τα παραπάνω αναφερόμενα στοιχεία αποτελούν μέρος της εν λόγω έρευνας.